લાકડા, છાણા, શ્રીફળ જેવા ઈંધણા તથા અન્ય વસ્તુઓની મદદ વડે હોળી શણગારવામાં આવી હતી હોળીના પ્રાગટ્ય બાદ લોકોએ હોળીમાં ખજુર, ધાણી, દાળીયા, કપૂર, શ્રીફળ, જેવી સામગ્રીનો હોમ કરી પાણીની પ્રદક્ષીણા કરી સારા સ્વાસ્થ અને સૌભાગ્યની કામનાઓ કરી હતી તો બીજી તરફ ગ્રામ્ય વિસ્તારોમાં પૌરાણીક પરંપરાના દર્શન હોળી પર્વમાં થયા હતા ગામમાં આવેલ ચોક ચોરે જમીનમાં ઉંડો ખાડો કરી પ્રથમ નવાધાન, સાકર, શ્રીફળષ પાણી ભરેલ માટલુ દાટી તેના પર હોળી ખડકવામાં આવી હતી અને હોળી પ્રાગટ્ય બાદ મહિલાઓ, બાળકો, યુવાનો, વૃધ્ધોએ આસ્થાભેર હોલીકાની પ્રદક્ષીણા કરી હતી તથા ખેડુતો અને માલધારીઓેએ લીલા પશુ ચારાના પૂળાઓ હોળીની જવાળાને સ્પર્શ કરાવી પોતાના પશુઓને આપી દિર્ઘ આયુ સાથો સાથે ભગવાન પાસે સારી વૃષ્ટી (વરસાદ)ની કામનાઓ પણ કરી હતી ગામડાઓમાં હોળીની રાત્રીએ યુવાઓ દ્વારા જુની વિસરાતી રમતો રમી લોક સંસ્કૃતિને જીવંત રાખવાનો પ્રયત્ન કર્યો હતો તથા બીજા અભ્યાસુઓએ હોળીની ઝાળ સહિતની બાબતોનું બારીકાઈ પૂર્વક અવલોકન કર્યુ હતું અને આવનાર ઉનાળો ચોમાસા અંગે વરસાદનો વર્તારો પણ માંડ્યો હતો તથા ધુળેટીના દિવસે હોળીમાં દાટેલ નવધાન પ્રસાદનું માટલુ બહાર કાઢી પ્રથમ ઠાકર મંદિરે પ્રસાદ ધર્યા બાદ તેનું લોકોને વિતરણ કર્યુ હતું.